|  |
| --- |
| Spoštovani starši in dragi tretješolci! |
| Pred nami je že 6. teden pouka na daljavo in videti je, da bo še nekaj časa tako. Mi bomo nadaljevali z delom po utečenih tirnicah, počasi pa se bomo morali pripraviti tudi na ocenjevanje, ki ga bomo začeli izvajati predvidoma v mesecu maju. Glede na dosedanje redno preverjanje vašega dela, sem z vašim dosedanjim delom zelo zadovoljna. Izdelke in naloge pošiljate sproti, ki so večinoma tudi dosledno opravljene. Pred ocenjevanjem pa bomo snov tudi primerno ponovili in utrdili. O ocenjevanju se bomo še pogovorili v prihodnje.Rada bi vas še spomnila na branje za govorni nastop, redno vadbo in gibanje in na koristno preživljanje prostega časa. Kako je kaj s predlogom, da boste vodili preglednico svojih dejavnosti brez tehničnih sredstev? Nekaj učencev mi je sporočilo, da si beležijo ostale dejavnosti.Minuli teden vam nisem poslala natančnih navodil za ure športa, ker predvidevam, da ste aktivni vsak dan. Imam pa predlog za ta teden. Na dvorišču, lahko tudi v stanovanju si lahko sami z običajnimi pripomočki uredite **vadbeni poligon**. Upoštevajte, da naj bo poligon raznovrsten in naj vključuje: preskoke, plazenje, podplazenja, prenašanje stvari, različne teke…. Uporabite vse, kar vam pride pod roke in je lahko ovira: stol, drva,vrvice,…. Pričakujem kakšno fotko z vašim izumom.Vas starši pa prosim, da na moj mail: terezija.audic@guest.arnes.si pošljete kratko sporočilo, da preverim vaše e naslove, ker bom še verjetno v tem tednu pripravila video srečanje. Vse vas lepo pozdravljam in upam, da ostanemo še naprej zdravi.Terezija Audič |